Buskvikke

Buskvikke (Hippocrepis emerus) er en løvfellende busk i erteblomstfamilien. 

Den kan bli opptil én meter høy og har grønne kvister. Bladene har 2–6 par småblad med hvitaktige kanter. Blomstene er lysegule, 14–20 mm og sitter enkeltvis eller i hoder på 2–5. Belgen er 50–110 mm lang med innsnevringer mellom frøene. Planten vokser i åpen skog med kalkrike berg.

Hovedutbredelsen er i Sør-Europa der den finnes fra nordøstlige Spania i vest nordover til Alpenes nordskråning i Sør-Tyskland og østover til Krim. Den finnes også i Tunisia, Anatolia og Levanten. Arten har isolerte, nordlige utposter i Norge (Telemark) og Sverige (Öland og Gotland). 

I Norge finnes buskvikke bare i et lite område i kommunene Porsgrunn, Bamble og Kragerø. Den er i tilbakegang på grunn av nedbygging, vegbygging, rassikring og hogst.
 Galleri 

 Referanser 

 Litteratur 




 Eksterne lenker 


Kategori:Erteblomstfamilien
Kategori:Karplanter på norsk rødliste